
- DIETE 


Često me pitaju zašto nosim kosu kao 
diete, zašto crne vlasi pokrivaju moje čelo. 
Ja se tada nasmijem i nikom ne govorim o 
čežnji, da u meni ne umre duša djetinja. 

I danas bih htio, kao nekad, sanjati o an- 
delu u plavoj odjeći, ukletoj kraljevni, što 
se kao sunčeva zraka povezla riekom na 
barci zlatnoga lista. 

Moja najveća želja je, da u meni ne umre 
malo diete, što zanosno pruža ruke za bielim 
Cvietovima i svake večeri moli pred Madoni- 
nom slikom, da plavi spomenak ne uvene... 

Često me pitaju zašto nosim kosu kao 
diete i zašto crne vlasi padaju na moje čelo. 
Ja tada nikom ne govorim o djetinjoj želji 
za milovanjem i onom tihom sjećanju na 
prve cjelove, što ih je davno u moje oči uti- 
snuo život. 
= Nikada ne će ljudi znati kako želim, da u 
meni živi duša djetinja. 


KAD GUSLE PLAČU 


Kad gusle plaču, meni se čini, da bi htjele 
odkriti tajnu moga jecaja u samoći. Kako 
je divno uz umiranje dana slušati plač vio- 
line? Prsti se grče, dušu izpunja zanos, a 
kapci lagano padaju na oči da nam lakše 
dočaraju rađanje ljepote. 

. Uviek kad čujem plač gusala, mislim da 
je netko doznao moje tajne snove i sad ih 
predaje svietu. Možda je to bila šutnja ve- 
černje mjesečine ili mali cviet što sam ga 
ubrao na dalekoj šetnji. 

= Kako je divno uz umiranje dana slušati 
plač violine... ? 


Sinoć je netko gudalom pročitao tajnu 


umjetnikovog sanjarenja o ljepoti i njegovu 
bol zbog neshvaćanja ljudi. 

Borovi starog parka slušali su pjesmu, što 
su je slali otvoreni prozori, Meni se čini, da 
je njihova srdce za čas prestalo kucati, a 
krošnje su zamišljeno savile glave. 

Sinoć su plakale gusle i ja sam doznao, 
da je netko odkrio tajnu moga jecaja u sa- 
moći .. : 


VARKE 


. Često je u njima sva ljepota života, a kad 
ih odkrijemo, onda bole. Kad bi znali ko- 
kike sretne časove njima moramo zahvaliti, 
nikada naš smieh ne bi bio tako zvonak ni 
oči. zanosno sjajne. 

Časovi dana donose množtvo stvari, mi se 
posato prvom utisku i ne znamo, da je 
jepota često samo san... 

Ja volim varke i ne marim što odkriće 
boli. Volim ih poput djevojke što u zanosu 
dočekuje svoje svatbeno ruho, poput slikara 
što se opija * niemom pjesmom  neviđenih 
krajobraza. ' 

Obučena varkama grubost dobiva privla- 
čan sjaj, a prezir smatramo neshvaćanjem. 
Nikada život ne će biti težak, dok svaki naš 
pokret prati tiha glasba varke i mi često 
vjerujemo stvarima, iako znamo, da nisu isti- 
nite. Tako je ljepše. 

Varka je razlog srdca. Meni se čini, da 
smo po njemu veliki i mali, da samo po nje- 
mu .naš život ima svoj smisao, 


KIP NA VISU 


* 


Negdje u daljini, obasjan suncem i obko- 


ljen nadarna, stoji moj vis. Izgleda da se na; 


njegovom vrhu diže mramorni kip sretnog 
čovjeka. Već dvadeset godina Želim da se 
popnem, a svaki korak me obogaćuje spo- 
znajom, da je kip sve ljepši i uviek dalji... 

Težko je moje penjanje. Put do visa 
ranjava noge i proliva krv srdca. Često 
dolaze oblaci i vrhunac zaviju crnim drape- 
rijama. Tada izgleda, da je sve umrlo i da 
nikada više neće biti ljepote... 

Onda ponovno dolazi sunce i ona se rađa, 
a vis, s kipom sretnog čovjeka, zablješti u 
rieviđenom sjaju. :. 
I ja se opet penjem, da ponovno klonem 
i još jedanput pođem... 


SLIEPA 


Svakoga jutra stoji pred vratima crkve i 
pruža mršavu ruku. Oči su nestale i pretvo- 
rila se u dva bezživotna spomena mraka. 
Sliepa djevojka nikoga ne poznaje a svako- 
me pruža ruku, od svakoga očekuje pomoć, 

U bezsanoj noći mislio sam na njezinu 
sudbinu. Ljudi kažu, da je nekada bila liepa. 
Možda kao i djevojka, koja me je sinoć 
darovala nemirom. I njezina krunica je 
jednostavna i crna, kao ona, što je bojažljivo: 
stišće u ruci sliepa. 

Noćas mi se učinilo, da je nebo htjelo 
likom sliepe djevojke pred crkvenim vra- 
tima, . prikazati ljude. Mi, sliepi pružamo 
ruke za svima koji nas, iz kraljevstva našeg 
svieta, uznemire topotom. Previše vjerujemo 
u čovjeka i zato dižemo ruke, moleći pomoć. 
A od većine ljudi dobijemo samo prezrivu 
Šestu i ironičan smieh. Baš kao sliepa dje- 
vojka. 

U noći bez sna, njezina mi se sudbina 
učinila sličnom mojoj. 


NEPISANA PISMA 


Ne primamo ih, a ona su nam ipak posla- 
ma. Više no ijedna druga nose na sebi tragove 
duhovnoga grča. U nepisanim pismima čo- 
vjek bi mogao pročitati tajne tolikih stvo- 
rova, čežnjive nemire ljudskih zjenica i bure, 
koje se ne odražavaju. 

Ja sam u bezsanim noćima poslao mnogo 
nepisanih listova. Ljudima, znancima i pri- 
jateljima. I da su ih primili, da su ih proči- 
tali, smijali bi se. Čudili bi se kako u veli- 
kome čovjeku živi malo diete. Znali bi za 
tajna drugovanja s malim  leptirom i tiha 
lutanja cvietnim stazama. 

Nepisana pisma nose razgolićenu dušu 
čovjeka što se svija odl bolova, a nitko za 
to ne zna. I u času nadahnuća mi razgova- 
ramo sami sa sobom, sa onima što su nam 


blizu i daleko. 


Moja pisma nose neslućene bolove što ih 
je zadalo jedno bolećivo kapanje kiše, kad 
su oblaci protjerali sunčeve striele. Da ljudi 
znaju čitati, vidjeli bi kako je svaki pogled, 
svaki stisak ruke jedno nepisano pismo. 

Kažu da stvari nemaju duše... 

.. Pisma, što ih nismo napisali, žive u kra- 
ljevstvu nepostojanja i nose u sebi nešto 
tako živo, toplo i stvarno. Možda je to tiha 
slutnja o smrti male pčelice, što je umrla 
kraj uvenulog ružinog lista. Kadkada je 
sanjarenje o blizini nemirnih košuta, koje 
dolaze na izvore netaknute radosti. Ili 
možda vjera u ono što ne dolazi, vjera koju 
bi .zasviedočilo mučeničtvo. Čovjek velikih 
želja ne može Živjeti bez vjere u sviet svoga 
“zanosa, 

O svemu tome pišu nepisana pisma. 

Svako od njih nosi kap utjehe i zdence 
novog razočaranja u čovjeka. Jedna večer 
«doniela mi je to saznanje. 

Na svoja nepisana pisma nikada nisam 
dobio odgovora... Možda ih ljudi nisu 
primili, ni razumjeli... 

PJESMA USAMLJENOGA 


Kad je noćni nemir zamienio počinak. 


bezsanicom, bieli trak mjesečine pozvao me 
je osvietljenom prozoru moje sobe, da gle- 
dam ponoćnu igru zviezda.“ 
Noćas sam doznao tajnu svoje samoće. 
Tako prolaze svi, koji previše traže. 
Hladni zviezdani sjaj pričao mi je, da ljudi 
nikad ne daju sve što posjeduju. Uviek u 
svojoj nutrini ostave jedno malo mjesto, gdje 


se mogu sakriti i ostati sami. Kad nešto dari-- 


vaju zadrže i za sebe dio. To je nepisani 


zakon, koji sliede svi što jednom moraju 


umrjeti. : 
Noćas sam se obogatio spoznajom, da 
nikada ne ću naći ono što tražim. Kad bih 


mogao manje željeti, bilo bi bolje. Ali za to« 


treba imati dušu drugčiju od one, koju mi je 


darovalo nebo u času, kad mi je poklonilo: 


život. 


Sve što sam primio treba platiti usamlje-: 
nošću. Putem odricanja najlakše se stiže u: 


luku poslanja. 


Noćas je do mene došao tihi šapat jedne- 


zviezde: 

— Na svietu nema čovjeka koji bi bio 


“tako velik, da se prelije i bez ostatka izpuni 


tvoju nutrinu. 


: Noćni nemir bio je obogaćen mislima, da 
je moje zvanje, zvanje samoće. ., 

* GOSPA BIELIH ČEZNJA 


Kad noć zavije tamom sve predmete spa- 


vaće sobe i ja se, umoran, bacam na ležaj, 


kraj mojega uzglavlja stoji kip Gospe bielih 
čežnja. Netko, tko je volio moju mladost 
poslao je jednoga proljeća uzkrsni dar. Kip 


gotske Madone okružio je miris bielih đur- 


đevaka. 
Pred njim čekam na koljenima svako 


rađanje i umiranje dana. Čini mi se, da nitko“ 


kao Marija nije u stanju shvatiti sve moje 
misli, opravdati sve nade i darovati smirenje. 
Ja je tada molim za ostvarenje tihih slutnja 
moje mladosti, da svi ljudi budu dobri i da 
mala pčela na ljiljanovoj čašici nađe puno 
sladkoga soka. . 

Pred Gospom bielih čežnja gori uljanica 
mojih pogleda, čuje se piev korala iz samo- 
stana moje duše. Umjesto mirisa tamjana, ja 
je obasipam željama, da na puteve jedne mla- 
dosti pospe cvieće svoga blagoslova. 


Kad osjetim da me ljudi nisu razumjeli, ja 


dolazim pred mali kip biele Gospe, kraj 
kojega je jutros uvenula žuta ruža. Pri umi- 
ranju dana spokojno se bacam na bielu po- 


14 


stelju. Znam, da će me kroz noć Gospa bielih 
čežnja voditi kraljevstvom ljepote, o kojem 
smiju sanjati samo njezina djeca, U mojim 
očima umiru nemiri, jer me prate molitve 
jedne mladosti, koja me je stavila pod za- 
štitu Marije. 

Nemam ni srebra ni zlata, a ipak se ćutim 
bogatim i sretnim. Na ormariću kraj mojega 
uzglavlja stoji kip Gospe bielih čežnja... 

PRED MAJČINIM OČIMA 


Majko, zašto se noćas u meni srušio bieli 
grad sanja koji sam gradio čielu jednu 
mladost? Na danu bez sunca umrli su bieli 
jasmini. Nemirna je rieka progutala mirni 
lotosov cviet. 


Zašto je sve moralo doći od jednom? Za 
je za veliku bol dovoljna mala rieč? Sada se 

itam tko sam zapravo ja, da sam se nadao 
Ljepoti Života i čežnje mladosti hranio vedri- 
nom. Umjesto odgovora stoji porušeni grad 
sanja. Negdje u njegovim temeljima slušam 
pjesmu ruševina, koje su me zatrpale. A naj- 
teže je biti zakopan svojim vlastitim nasto- 
janjem. 

Što je viša kula koju gradimo, veći je nje- 
zin teret, snažnije njezino rušenje. Nisam vje- 
rovao onima, koji su mi govorili, da treba 
što manje zidati u željama, jer tada dolaze 
manja razočaranja. 

Ruševine dragoga sna naučile su me da ću 
- od života više primiti što manje tražim. 

Pa ipak, još uviek se pitam zašto se noćas 
u meni srušio bieli grad sanja, kojeg sam 
gradio cielu jednu mladost. Na danu bez 

sunca umrli su bieli jasmini. Nemirna je 
rieka progutala mirni lotosov cviet, 


.Majko, noćas je u mojim željama umrlo 
bielo -diete. 

UMRLA JE BIELA SESTRA 


Zvona crkvice na moru javila su, da je 

umrla biela sestra. Ja ih nisam čuo, a ipak 
sam osjetio da ona više ne živi. Umrla je 
biela sestra, što je imala crne oči i bielu 
dušu. Svakoga angelusa molila je za me naj- 
veću Mariju svieta. 
" Zrikavci su oplakali njezinu smrt a ljilja- 
nove latice samostanskog vrta tužno naklo- 
nile glavu. Nitko im to nije rekao, a one su 
ipak znale, da se ugasio jedan život, koji je 
volio njihovu nevinost, Biela sestra je lagano 
i bez bola zatvorila oči. Svieća je kraj nje- 
zina uzglavlja lagano dogorievala i tihim 
plamsajem pratila put jedne duše u dvorove 
vječnosti. 

Na obali otoka, palmine krošnje su pri- 
poviedale o smrti svoje prijateljice i širokim 
granama izpraćali je na putu u život. 

Umrla je biela sestra što je volila moju 
mladost i uz zvuke koralnih napjeva molila 
svoje zaštitnike, da bdiju nad mojim očima. 
Više se ne ćemo sresti u gustom hladu ma- 
slina i zajedno prebirati zrnca krunice, koju 
je ona sama napravila u časovima redov- 
ničke kušnje. 


18 i 








Biela sestra je zaklopila crne oči i preselila 
se u dvorove života, 
. Zrikavci su oplakali njezinu smrt, a lji- 
ljanove latice samostanskog vrta tužno na- 
klonile glavu... 

SUSRET S NEPOZNATIM 


Nepoznati, zašto u tako kasni sat kucaš 
na moje prozore? 

Šutiš? 

Ti nešto tražiš? Jesi li gladan? Žeđaš li? 
Ili možda želiš su mnom  podieliti ležaj? 
Čekaj. Otvorit ću. Još malo pa će zora. Do- 
čekat ćemo je pod jednim pokrivačem. 

— Ne, ne otvaraj vrata kad tako.malo 
daješ. Ima toga život u izobilju. Došao sam 
da prosim nešto drugo, 

Nepoznati, govori! Sve ću ti dati. Dielit 
ćemo nevolju koja te otjera u noć. 

— A ako toga nemaš? 

«Reci! Imam obilje mnogih stvari. Čega 
nemam to posjedujem u slutnji. 
 Otvorih vrata. Noć je pokrivala nepo- 
znatog. 

— Ja lutam svietom i tražim srdce, koje 
su ljudi razumjeli. Imaš li ga? 

Nepoznati, došao si na krivi prag. U domu 
moga bića taj čovjek ne postoji... 

Vrata su ostala otvorena. Nitko kroz njih 
nije ušao... 

PRIČA O NJOJ 


»Moja bi pjesma lijepa bila 
čarobna sva... 

Kad bi je slušali zajedno negdje 
— ti ja. 


A ti si daleko, daleko tamo 
i ko zna — 
Hoćeš li znati, kolko sam za te 
patio ja/« 
Đuro Sudeta 

VJERENIČKI DAR 


Htio bi od bielih jasmina slagati krunicu 
i darovati je djevojci koja će me voliti. Svaki 
cviet bit će jedno zmo, a svako zrno jedno 
odricanje što je duši zadalo bol. 

Kad se rađa dan, ja mislim na krunicu od 
cvieća. Svakog sunčanog izlaza dodajem 
jedno zrno i pitam se hoće li netko doći da 
je primi. Moja krunica hoće samo bielu dušu 
i crne oči. 

Umjesto pet desetaka nanizao sam ih više. 
Svako zrno širi miris bielih latica. O da li 
će ikada ljudi shvatiti, da je to miris žrtve 
jedne plahe mladosti, koja je tako volila 
Živjeti? Bojim se samo da s mojom krunicom 
nitko ne će znati zazivati najveću Mariju. 
Nitko ne će znati, a ja ne ću smjeti. Ja imam 
drugu krunicu, crnu i grubu. Na njoj je 
svako zrno uspomena jednog  oproštenog 
pada... 

Prolaze dani. Krunica od jasmina postaje 
dulja. Dođe li ikada do konca, na dnu ću 
umjesto križa, objesiti srdce, puno čežnjivih 
bolova samoće. 

To će biti moj vjerenički dar djevojci, koja 
će me voliti. 

Hoće li ikada netko za njim pružiti svoju 
.ruku i krunicom od jasmina, za me moliti 
Gospu. . .? 

PROGON MISLI 


Zašto u svakoj mojoj misli živi djevojka, 
koju sam upoznao jučer, bez ikakve želje da 
je volim? Možda zato, jer je imala crne upla- 
kane oči? U njima su još tragovi nezabo- 
ravljene tuge i obrisi novog nemira, koji bi 
mogao oživjeti. Mala djevojka ima toplu, 
drhtavu ruku, a gla$ joj je zvonak poput 
udarca zlatnoga noža o kristalnu čašu. 

Zašto ona tako snažno živi u mojim mi- 
slima? 

Kažu ljudi, da onda mislimo na svoje 
znance kad oni, sa živom željom da su nam 
blizu, misle na nas. Možda je nova prijate- 
ljica mislila na me? Možda njene misli 
oživljuju, u mome sjećanju, zamagljeni lik 
svietlih očiju. 

Zašto sve tako mora biti? 

Prijateljica je liepa, a ja ipak ne ću da naš 
prvi susret bude početak čežnjivog željenja. 
Zato gonim sve misli o njoj, a one stvaraju 
u svom biegu njezin nasmiešeni lik, crnih 
očiju. 

Zašto sve tako mora biti? | 

Možda je nova prijateljica mislila na me? 

NIKADA... 


Nikada ne ćeš znati što je za mene značio 
susret s tobom. Još uviek se pitam zašto su 
tvoje kose nalik tami kad se kupa u mjese- 
čini. A ti Šutiš, šutiš i odgovaraš osmjehom. 
Kažu ljudi, da djevojke crne kose i crnih 
očiju donose sreću. Možda sam te radi toga 
zavolio? 

Tko zna? Možda si došla u moju blizinu 
samo zato, da me daruješ nemirom? Ili da mi 
pogledom kažeš ono za što drugima trebaju 
rieči? Da u sebi kriješ tajnu. Da te svi moraju 
voliti...? 

S prozora prijateljevog stana smio sam 
«gledati na tvoj. 

Nismo se poznavali, a lovili smo poglede i 
kao krivci bježali jedan od drugoga, da nas 
štogod ne oda... * 

Ako me kadkada želja da te vidim do- 
vede u opasnost da gledam zabranjeno, za- 
klopit ću oči i pokriti ih dlanovima. Ne ću 
dopustiti da me s tobom poveže nešto što 
nije sveto. 


Za sve ovo nikad ne ćeš znati. Ti ne smieš 


ni slutiti; da su tebi posvećeni ovi redci. Ja 

gre Zaj 


volim tajne. Tebe i tajnu. Ona će me saču- 
vati od saznanja da te nisam smio sresti. 
Jedna tvoja pobjeda ostat će ti nepoznata: 
Možda će ti o njoj reći koju rieč tek sjaj 
najmanje zviezde, kad u noćnim satima do- 


.nese moje pozdrave... 

JEDANAEST ULJANICA 


Zašto su se oči male princeze kriesile su- 
zama? Netko mi je rekao, da je zloduh uga- 
sio jedanaest uljanica, koje su gorjele da 
osvietle njezinu mladost, Jedanaest ugašenih 
uljanica probudilo je jedanaest bisernih suza. 
u crnim princezinim očima. 

Ja volim danas još više njezine oči. Sada, 

“kad su se okitile bolom, izgledaju ljepše. A 
osmjeh male princeze je tako tužan 1 tako 
drag, ; 
Zašto je zloduh prošao njezinim odajama? 
Ta pred njezinim vratima bdio je anđeo 
dobroga srdca. U ruci je imao baklju uža- 
rena mirisa, koji je zračio dobrotom. Zašto je 
zloduh prošao njezinim odajama? 

Možda zato da nakon njegovog odlazka 
dođem ja? U staroj knjizi stoji zapisano da 
su najdublji susreti kojima nudimo razumie- 
vanje i najdublja prijateljstva kojima bi 
htjeli uništiti bol. 

Oči male princeze kriesile su se suzama. 

Zašto nisam njezin vitez, da osvetim jeda- 
naest pogašenih uljanica? Makar bolovi bili 
ne znam kako težki, borba bi bila laka. 
Preda mnom bi bdio lik sa jedanaest bisernih 
suza u crnim očima male princeze. 

NAJDRAŽA 


Da sam slikar, oživio bih na platnu tvoj 
lik i nazvao ga Najdraža. Možda bi tada 
drugi shvatili, da imaš od svih najljepše oči. 
Već davno poznam svaku tvoju vlas. Htio 
bih da i drugi upoznaju zamke u koje se love . 
:moje misli. 
.. Da sam slikar, oživio bih na platnu tvoj 
lik i nazvao ga Najdraža... 
Ali moje su ruke slabe, a bojama vladam 

"poput nespretna djeteta. Zato nikada ne ću 
stvoriti slike koja će ljudima pričati o tebi.. 
I čemu to? Ma kako ona bila liepa, ti si još 
ljepša. Koliko god bila velika, ti si veća. 
Moj izraz bi bio slab da bi te drugima vjerno 
predstavio. Zato je bolje da te sačuvam 
onakovu kakvom te čuva moja duša. Ljudi 
“će te upoznati kroz boju moga glasa, a sjaj 
mojih očiju i tiha čeznuća za neostvarenim: 
nadama, pričat će im o tebi. 
Ono što nisu mogle ruke, stvorila je duša. 
Nosim te u njoj. Najvjernijim bojama oživio 
sam tvoj lik. Kad sve oko mene šuti on 
počne mizati uspomene k pričati o ljepoti 
medosnivanoga sna. 
. Nisam slikar, ali sam u sebi oživio tvoj lik 
ši nazvao ga Najdraža. 

BLAGOSLOVLJENI RAZSTANAK 


Na svietlu mjesečine mučila me je bol raz-- 
stanka. Još osjećam stisak desnice, glasbu 
dragoga glasa i plamen crnih očiju. 

Ja volim razstanak, kad donosi bol. U bolu 


se čiste osjećaji, a ono što je daleko postaje 


nam blizu željom i drago daljinom. Razsta-- 


nak dušu blagoslovi odricanjem, a u njoj pro- 
budi osjećaje pripadanja i ljubavi. 
I ma kako bili daleko, oni koji upališe 
jedno drugome plamen u očima, postaju sva-- 
oga dana bliži, a tiha želja za ponovnim 
susretom obogaćuje duše idealom žrtve, Meni 
se čini, da ću svakoga dana biti bliži vrhuncu: 
svoga puta. Svaka molitva pred Madonom 
bielih čežnja bit će jedna stepenica moga. 
uzdizanja, svako čežnjivo odricanje bit će 
malo zrnce na krunici nade. Na zadnjoj ste-- 


penici poljubit ću križ, ogrnuti se plaštom. 


čiste mladosti i primiti blagoslov sjedinjenja. 
Eto, što mi sve odkriva tajna razstanka.. 
Neka je sto put blagoslovljeno do viđenja. 
nio mi je donielo bol. U njoj ću oprati svoje 
želje i obući bielu haljinu s crnim cvie- 
tovima. Daljinu ću povezati odricanjem, a. 

samoću izpuniti čežnjivim  čekanjem pro- 
ljeća. ' 

Kad bol bude veća od moje snage, sjećat 
ću se stiska desnice, glasbe dragoga glasa i 


plamena crnih očiju. Tada ću moliti nebo za. 
obnovljeni susret. 


Neka je blagoslovljen razstanak, koji mi je 
donio bol. 

SVE MI PRIČA O TEBI 


Noćas sam u snu čuo šum ruba haljine 

tvoje. Možda si tada bdila misleći na me? 
Možda ti je bilo žao što si otišla? 
“Da li znaš kako te često pratim u svojim 
mislima, i kako je težko ne misliti na te? 
Jučer sam pod bielim bagremom htio potra- 
žiti nenarušenu tišinu a njegovi su mi cvie- 
tovi stali pričati o tebi. Zagrlio sam svoju 
malu susjedku i darovao joj cjelov, sa željom, 
da dodir djetinjih usana u meni opere sve 
što je bilo. Zagrlio sam diete, a onda se sjetio 
da si me ti gledala iz njegovih očiju, da mala 
susjedka nosi tvoje ime. 

Htio bih te zaboraviti i da budem sam, 
bježim u vrevu množtva. Tamo na svakom 
koraku zaboravljam odluke pa se pitam, tko 
to govori tvojim glasom, tko ima pokret ruke 
sličan tvojemu. 

Da li znaš kako te često pratim u svojim 
mislima i kako je težko ne misliti na te? 


Noćas sam u snu čuo šum tuba haljine 
tvoje. Možda si tada bdila misleći na me? 
Možda ti je bilo žao što si otišla. .? 

o NAKON ODLAZKA 


Mnogi su došli prije tebe, mnogi će doći 
nakon tvoga odlazka. Prijateljice moja, ho- 
ćeš li ikada znati da si prva od svih koji su 
bili i svih koji će doći? Otišla si prije nego 
što se u meni rodila sumnja i zato ćeš mi 
kroz sav život biti sjećanje na priču o nedo- 
snivanome snu... 

Nijedan razstanak nije lak. Tvoj odlazak 
bio je najteži. Pa ipak, po stotinu puta bla- 
goslivljam bolove, koji su te u meni učinili 
najljepšom. Da li znaš, da časovima koje sam 
proveo s tobom, nisu trebale rieči? 

Ti nisi širila ruke da zagrliš moje tielo, 
ali zato si me očima milovala, u susretima 
pogleda. Nisi svojim prstima prelazila preko 
moga čela, a ipak sam razumio ono, što si mi 
htjela reći bojom svoga glasa i smieškom što 
je pratio stisak naših ruku na razstanku. 

Znao sam da je sve san kojeg će prije 
novoga dana probuditi stvarnost. Zato sam 
htio da naš susret ne završi razočaranjem, 
nego bolom. Jer bol, ma kako bila težka, 
uviek u sebi nosi bisere ljepote. 

Prijateljice moja, hoćeš li ikada pročitati 
ove rieči i hoće li ti one, kroz daljinu, odati 

tajnu da su tebi posvećene? Možda ćeš tada 
razumjeti sve na što ti nisam mogao dati 
odgovora. Htio sam da budeš za me ono, što 
nitko nije bio i što ne će biti drugi. Njih 
je izbrisalo vrieme, a ti ćeš živjeti u mojoj 
zadnjoj misli kao prva i jedina, što je umje- 
sto tuge razočaranja doniela ljepotu boli. 

Prijateljice moja, hoćeš li ikada znati da 
s prva od svih koji su bili i svih koji će 
doći? 

JABUKA 


Dragao sam je svietlim žarom pogleda, 
grijao ljubavlju srdca. Nemirom cieloga bića, 
gledao sam kako nestaje bieli cviet... Sva- 
koga dana je rastao plod, Svake večeri bile 
su veće moje čežnje. 

Došla je jesen. Na granama se blistalo 
zlato, i u njemu, poput krvi rumena jabuka. 
Ja sam svakoga dana dolazio, milovao je 
osmjesima i čekao dan berbe. Znao sam, da 
jabukino srdce još nije dozrelo i zato ne 
smijem pružati ruke prema grani. Let bielog 
leptira pripoviedao mi je, da treba čekati. 

Svakoga dana bila je ljepša jabuka i veći 


nemir moga čekanja... 


Jednoga jutra, bogatog bojama šume, na 
stablu je nestalo rumenog ploda. Došao je 
prijatelj i pružio ruku, Lišće mi je reklo, da 
je govorio zanosne rieči o svojim snovima i 
jabuci obećao mjesto na svome srdcu, 


Ona se lagano spustila na njegov dlan... 


35 


Nije znala da ga je privuklo bogatstvo 
njezinih boja i moja priča o nemirnom če- 
kanju dana berbe... 

“Tako lagano nestaju moje nade, jedna za 
drugom. I sve bi bilo dobro, kad ne bih znao 
da će jabuka uvenuti i da će tada ruka moga 
prijatelja imati za nju samo nož... 

JA SAM IMAO PTIČICU... 


Na klupi, pod razevietalim kestenom, gdje 
šumski put zavija prema plavom jezeru, ona 
mi je cvrkutala pjesmu o ukletoj kraljevni. 

Mala ptičica imala je liepe oči. U njima 


sam svakoga dana tražio nemire svoje duše. 


Jedna tiha silhoueta slikala je odraze čežnja. 

Kad sam bio zamišljen, krilom je gladila 
moje čelo i na umorne dlanove nosila latice 
poljskoga cvieća. Kad je pročitala, da sam 
prošle noći zaboravio sve što me je jučer 
mučilo, ptičica je radostno cvrkutala o gradu 
na sedam brežuljaka, što se diže negdje u 
duginim visinama... 

Možda je htjela da zajedno odputujemo u 


“krajeve gdje vječno pjeva mladost i Život se 


obnavlja na kristalnim izvorima. Tamo će 
mi njezina duša darovati veliku tajnu, koju 
je ljudima dozvoljeno samo naslućivati. 

Ja sam volio ptičicu i ona mene. 

Tako mi se barem činilo u cvietnim po- 
podnevima, na sunčanoj klupi, kad bi se sreli 
naši pogledi i ja u njezinim očima tražio 
svoju sliku. Ptičica je znala pripoviedati o 
množtvu bielih sanja, koje se dadu izpuniti 
samo u kraljevstvu nepostojanja. 

Jednoga dana ptičica je zakasnila. Na nje- 
zinim zjenama bio je zastrt veo suza. Ništa 
nije govorila. Mislio sam, da će odkriti ne- 
poznato i zamoliti me da pomognem nositi 
terete zračnih visina. Ona je šutjela. Zapje- 
vala je samo malu pjesmicu i otišla. 

Više se nije vratila... 

Otišla je nekome drugome, koji ima oči 
ljepše od mojih. Ona nije znala da kadkada 
i oči lažu i da je nitko ne će tako voliti... 

Ja sam imao ptičicu... 





VIA CRUCIS 


»Smisao života je mysterium crucis.« 


I. Merz 
»O, za ovu patnju nema — nema 
jamba.« 
“A. G. Matoš 





SUĐENJE 


Najviše boli, kad osuđuju oni, koje volimo. ' 
Uvriedu mogu nanieti samo ljubljeni. A kad 
nas sve zaboli ne ostaje ništa do sviesti o 
vlastitoj krivnji. i 

Drugi se na nas bacaju s one visine na koju 
smo ih sami podigli... To je ono što najviše 
boli. | 

* Obtužba je prva stepenica suđenja, na' či- 
jem vrhu stoji ljepota. Ne vriedimo samo 
onoliko koliko smo se sami odrekli, nego i 
koliko su se nas odrekli drugi. ' 

Kad god samoća osiromaši tielo, donese 
duši darove bogatstva! Nakon obtužbe ljudi 
dolazi vlastito suđenje i ljepota bolova. 

KRIŽ 


. Pod njim su težki samo prvi koraci. Kre- 
nem li dalje, u meni oživi sviest, da se kroz 
vrata bolova ulazi u kraljevstvo ljepote. Što 
je veći križ draža su odricanja i moj dar 
Životu biva sve veći... 

Nakon svakoga bola osjetim novi dug za- 
hvalnosti prema onima koji su mi ga nanieli. 
Tada bi najradije poljubio ruku, koja se po- 
digla da moje rane učini većima i ljudima 
pričao o tajni odricanja. 

Kad je u nedavnom sutonu umro pro- 
ljetni dan, ja sam pod križem samoće shva- 
tio, da je kap čistoga bola ljepša od svih 
drugih darova. Što je veći križ, draža su 
odricanja i moj dar životu biva sve veći. 

PRVI PAD 


Ljudi ne znaju, da je s prvim padom po- 
«čelo moje uzdizanje. Kako je liepa tuga ko- 
jom prvi put osjetimo da više nismo ono što 
smo bili? Čini mi se, da sam najviše vriedio, 
kad sam suznim očima osjećao tugu prvoga 
pada. 

.. On je teži od svih drugih. Možda je zato 
'i bio početak moga uzdizanja... 

Pod drhtavom brezom proljetnog jutra 
gledao sam kako pčela dariva svoj cjelov 
'bielome cvietu. Gledao sam i molio dar suza 
«da njima operem uspomenu prvoga pada. 
“Sunčevo zlato krunilo je krošnje stabala, a 
ja sam pokrivao oči rukama da prolaznici 
“u njima ne vide darove što ih je doniela 
«čežnja za izgubljenom ljepotom. 

Možda je zato prvi pad bio početak moga 
uzdizanja... 

MAJKA 


Dolazim samo kad te trebam, a ti me uviek: 
primaš. Ruke su ti vječno razširene da me 
privinu na grudi, da na čelo sina lutalice: 
utisneš cjelov. Najbolja, najveća... 

Kad bih htio podići spomenik dobroti, lju 
dima bih pokazao samo tvoj lik i sve bi ra-- 
zumjeli. Ali to ne mogu jer umjetnička djela. 
ne znam stvarati. Zato svietu pokazujem. 
sebe. Možda će te na meni bolje upoznati. 
Svaka vlas moje kose opijena je tvojim. 
blagoslovom, svaki dio moga tiela natop-- 
ljen tvojim suzama. Bez tebe bi moje dobro- 
bilo do smiešnosti malo, a zloće neizmjerno: 
veće. ' 

Majko, ljubljena moja... i 
Umoran je život. Klecaju koljena. Daruj: 
mi samo za čas kap tvoga mira i svojim cje-- 
lovima usreći mi mladost. Ne gledaj na lu-- 
tanja, koja nastavljam iza svakog praštanja.. 
Umiri me, da odem. Kad mi bude svega do-- 
sta opet ću se vratiti, ljubljena moja. 


Fiat najveće Marije bio je i tvoj. Kadkada: > 


mi se čini, da su ti bolovi mojih prvih dana. 
darovali snagu za sve što te je čekalo i sve: 


što će doći. 

Moj život je padanje, tvoj pogled uzdig- 
nuće, Moji koraci lutanje, tvoj naručaj luka. 


spasa... 


Vrati izgubljeni sjaj mojim očima. Operi 
svojim cjelovom zloće mojih nemira. Nemoj 
svaki moj odlazak pratiti jecajima. Kad opet 
bude dosta života i ponovno dođe vrieme 
tvojega odkupljenja, vratit ću se da blago- 


sloviš moju mladost, 


Dolazim majko da pred tvojim očima iz- 
molim svoj Confiteor, da za čas samo usnem 
na tvojim dlanovima, bielom. žrtveniku pra- 
štanja i da opet odem... ' 

TO JE BOLJE 


* Razkršće... Pruži mi ruku i reci zbogom! 
To će nas stajati bolova, ali zato će uspo- 
mena biti liepa. 

Prijatelju, pruži još jedan srdačan stisak, 
daruj zadnji nasmiešeni pogled i onda pođi! 
Nikada ne ćeš znati u kakvim se duševnim 
nemirima rodila moja odluka. Naš zajed- 
nički put ima samo jedan cilj, razočaranje. 
Nitko nije tako bogat da izčekivanja ljudi 

i ostvarenjem, ni tako velik da se sav 
može darovati. ' 

Možda je grieh tražiti ono bez čega ja ne 
mogu. Možda je moj nemir kazna što sam 
kao diete pokidao čašice mnogih cvietova i 
trgao krila leptirima. Možda... 

"Tu je razkršće. Na drugoj strani čeka nas 
razočaranje. Pruži mi ruku i pođi svojim 


putem! Ja ću ostati i gledati kako u daljini 


nestaju obrisi tvoga lika, a onda i sam poći 


na drugu stranu. Pođi! Ja ću ostati. Toliko- 


puta u Životu bio sam ostavljen. 

Pođi dok još nije kasno. S druge strane 
mosta čeka nova razkrsnica na kojoj ćeš me 
sigurno ostaviti, Taj razstanak bio bi teži... 

Tamo gdje je u mojoj duši bilo mjesto za 
te, Ostat će tvoj svietli lik i pred njim dvie 
4 * 2 . 
goruće svieće. Ne boj se, da će se ugasiti. Na 
plamenu srdca pripaljivat ću uviek nove, a 
bol razstanka sjećat će me tvoga velikodušja, 
kojim si me poštedio većih bolova. 
H Ovdje je razkršće, Pruži mi ruku i pođi, 
Jer ću tražiti ono što mi ne možeš dati, da 
moja izčekivanja kruniš ostvarenjem i budeš 
tako velik, da mi se say možeš darovati... 
To nitko ne može. Možda ne bih mogao ni ja.: 
Zato mi pruži ruku, daruj žar pogleda i 
pođi! Ja ću ostati samo dotle, dok se u da- 
ljini ne izgube obrisi tvoga lika, a onda i sam 
krenuti svojim putem. 


To je bolje..., 


47 


PRIJATELJICE MOJA! 


. Danas su tvoje oči, prijateljice moja, tako 
puno govorile, a ja sam bio zahvalan za ne- 
mirno naslućivanje u noćima bez sna. Istina 
ne bi bila tako liepa, da je nije rekao sjaj 
tvojih očiju nakon dugih dana punih sumnje, 
kao što nam ni melem nije prijatan, ako nije 


velika naša bol. 


Danas sam u tvojim očima pročitao sa- 
znanje da su moje čežnje htjele stvarnost. 
Više ništa ne će biti jako da te ukloni sa 
moga puta i gdje god mi stupi noga, oči će 
tražiti tvoje poglede. Prijateljice moja, hoćeš 
li ikad doznati da si tajna moje radosti? 

Zašto bol nemira nije bila još veća, da se 
poveća i moje današnje veselje? Ali ne. Do- 
sta je, dosta... Svoju najljepšu pjesmu pro- 
čitao sam u tvojim očima. Negdje u daljini 
tiho su Šumjele krošnje stabala. Na jednoj 
njihovoj grani sjedila je ptičica, gledala kroz 
prozor naše sobe i nemirnim cvrkutom zvala 
svoje prijateljice, da dođu pogledati kako 
smo sretni... 

Ptice su pjevale, ustne šutjele, pogledi go- 
vorili... 

Prijateljice moja, u tvojim očima pročitao 
sam svoju najljepšu pjesmu. 
Ustne su šutjele, rieči zastale u grlu, a oči 


* se kriesile plamenom što je iz njihovih du- 


bina zvao dvie suze. 

U našoj sobi vladao je mir, jer rieč nije 

mogla govoriti o onome, čemu nije trebalo 
dokaza. 
* Bude li nam se trebalo dieliti poniet ću od 
tebe uspomenu današnjeg susreta. U nepisa- 
noj knjizi stihova zapisat ću tajnu, da sam u 
tvojim očima pročitao svoju najljepšu pje- 
smu. 

Umriet će ovaj dan i doći novi. Možda 
ćeš otići kao i tolike druge. «Nikada nemoj 
misliti, da si za me bila kao one. Danas su 
mi rekle tvoje oči, da ćeš biti prva od svih 
što su bili i svih što će doći, 

Kad život bude i previše težak, a moja 
samoća i suviše bolna, tiho će zaškripati 
ključ, otvorit će se vrata stare sobe i ja ću 
ponovno ući tamo, gdje si mi darovala ča- 
sove tihe sreće. 


Uzalud će ptica sa visoke krošnje čekati 
naš novi susret. Ja joj nikada ne ću reći, da 
si otišla. Otvorit ću sve ormare stare knjiž- 
nice, listati žute pergamene i slušati njihovu 

priču kako je soba nekad oživjela nerečenim 
riečima i ja sam te dragao svojim pogledima. 


Prijateljice moja, tada ću se sjetiti, kako. 


sam u tvojim očima pročitao svoju najljepšu 
pjesmu i pitati se, hoće li se u njima naći 
jedna suza na dan moga zadnjeg odlazka. 


Prijateljice moja... ! 

DRUGI PAD 


Premalo sam dao ljudima i zato moram 
padati pod križem sumnje. Mislio sam, da je 
dosta ne činiti zlo i nisam znao da ulaženje 
u se, koliko god značilo uzdizanje, u sebi 
nosi tragove pada. 

Ptičica šarenih krila posjetila je prozor 
moje sobe i doniela u kljunu bieli cviet. Meni 
se čini da je njegova čašica mirisala tajnom 
pričom davanja. Zašto to nisam znao? Zato 
sada moram osjećati nemire, umjesto da sam 
za svakoga čovjeka zagrabio kristalnu čašu 
na izvoru duše. U svakom bih danas imao 
nešto svoje i umjesto klonuća osjetio bih u 
sebi polete. 

Zašto sam se poplašio zorine tame? Majka 
mi je pričala, da ona donosi jutro. 

Sada moram ići sam kroz život i posrtati 
pod križem sumnje... 

UTJEHA 


Zašto je prijatelj govoria o svojim bolo- 
vima? Možda nije znao kako će moje rieči 
utjehe biti slabe, da ću i sam, u jednoj bez- 
sanoj noći, osjetiti u sebi oživjele sve nje- 
gove težkoće, : 

Samo onda osjetim želju, da molim za tuđe 
razumievanje, kad zaželim da tješim dru- 
goga... ' 

. Ljudi se kadkada mogu s bližnjim veseliti. 
Meni se čini većim plakati s njime... 


Zašto mi je prijatelj govorio o svojim bo- | 


. lovima? Pričao je tužnu priču o crnim da- 


nima, nasmijao se i otišao. Možda je mislio,. 


da ga nisam htio, ni mogao razumjeti. 

Zar u tuzi moga obraza nije mogao pro- 
čitati, da su u meni oživjele njegove rieči, sa 
svom svojom snagom? Gdje je tada bila nie- 
gova ruka da se spusti na moje rame i utješi 
me niemim dodirom? 


Samo onda kad zaplačem nad sudbinona. 


nesretnog brata osjetim bezkrajnu želju, da 
budem shvaćen i da me netko daruje utje- 
hom. 

Tuđi su bolovi teži od vlastitih... 

Ljudi se kadkada mogu s bližnjim vesel'ti. 
Meni se čini većim plakati s njime... 

TREĆI PAD 


.Noćas je u vazi na mome stolu umro zad- 
nji bieli cviet nadanja. Našao sam ga zga- 
ženog na ulici. U buci prolaza, čuo sam tihi 
plač ostavljenoga cvieta i još jedanput po- 
kušah naći prijatelja. Još jedanput bio sam 
veliko diete... 

Noćas su uvenule biele latice, a ja sam 
Opet ostao sam. Čini mi se da je to kazna 
neba, jer bi kroz život htio ići putem koji 
nije moj. Moje zvanje je zvanje samoće. 

Ljudi su mi rekli, da se prijatelj stiče u 
nevolji. Zato sam i podigao zgaženi cviet. 
Mislio sam da će u miru mojega stana o meni 
misliti samo dobro i željeti da ne promieni 
boravište. Toliko puta tako čudno mislimo... 

A onda je kroz otvoreni prozor ušao blie- 
di mjesečev sjaj i malom cvietu na mome 
stolu pričao o ljepoti svojih daljina. Tada je 
biela čašica zaželila da njezine rane nikad 
ne zaciele.., Kad mu je čežnja bila veća od 
one što sam je krio u svome pogledu, uve- 
nuo je bieli cviet i njegova je duša pošla u 
krajeve noćnoga srebra... 

U staklenoj vazi na mome stolu, mrtve 
latice govore svojom šutnjom, da je moje 

zvanje samoća u bolovima, što ih rađa lje- 
pota odricanja, 

Sada mi se čini, da je sve drugo laž i samo 
to istina. Novo saznanje bilo je kazna za 
pad, ukor za sumnje i nagrada za nove bo- 
love... 

SKIDANJE ODJEĆE 


Kako je liepo skinuti sa sebe odjeću želja 
i postati velik!?: Sve što u nama hoće da 
oživi čežnju za novim posjedima nosi nove 
bolove za neostvarenim. Zašto je duša oko- 
vana tielom kojemu je svrha umiranje? Za- 
što? #K 

Tako boli, kad me u sutone dana posjete 
misli o prolaznosti a u meni živi duša, koja 
bi htjela života, što ne prestaje. Kako je 
težko misliti na prolaznost i služiti tielu? 

Htio bih sa sebe skinuti sve, što ne živi u 
vječnosti! s 

RAZPINJANJE 


Zar niste u proljetna jutra osjetili čežnju 
za daljinama? Možda niste ni znali, da će 
svaka neostvarena želja postati liepom kroz 
bolove odricanja. i 


Na suncu proljetnog ekvinocija ja sam kao 
dječak razčupao krila bielom leptiru, što ga 
je iz obližnjeg gaja dozvalo more. Ljepota 
ga je namamila 1 on je svoju žeđ morao pla- 
titi životom. 

Kako mi je danas bliz bieli leptir što je 
umro na suncu proljetnog ekvinocija... ? 
Njegov šareni brat, što sam ga sreo nakon 
mnogo dana, odao mi je tajnu da dječaci ze- 
lenih očiju udahnu dušu leptira kojeg umore 
na dan ravnodnevice... , 

Zato sam zavolio ljepotu i darovao joj 
svoj mir... 

Smrću bielog leptira započelo je moje raz- 
pinjanje. Ljudi ne znaju, da se ljepota javlja 
kroz bolove i da je njezina slika jasnija što 
su bolovi veći. Ljudi mnogo toga ne znaju 
...a mene boli svaki doživljaj stvarnosti i 
svaka čežnja, koja bi me htjela odvući da- 
lfinama. 

Možda niste znali, da se ljepota naslućuje 
u želji za nedohvatnim predjelima i da pru- 
žanje ruke za nedostiživim znači razpinja- 
nje... 

KRIZANTEMA 


U mojoj ruci vene krizantema. 

Htio bih doći na tvoj grob, zasaditi cviet 
i umjesto molitve nakvasiti zemlju toplim 
suzama. Ti bi razumjela da sam ostao vje- 
ran uspomenama prošlosti i shvatila da je 
razstanak samo kad u nama umre voljeno 
biće. Ti znaš, da u meni nisi nikada prestala 
Živjeti. 

Krizantema vene, a grob ti ne nalazim. 

Rekli su mi, da te je srebrena rieka po- 
niela na svoje dno. Bilo je to onoga dana 
kad su zlatne ribice tražile svoju kraljicu. 
Zašto su morale vidjeti tvoje oči i u njima 
naći čežnju za ljepotom? Zašto si se od njih 
dala nagovoriti da postaneš dobri anđeo 
dubina? 

Jedna žena je plakala i obukla crne ha- 
ljine. Znanci su tužno prignuli glave. Uzalud 
su lađari tražili mlado tielo. Ono je počivalo 
pod plavim spomenikom najvišega vala. Ja 
sam došao sa pregrštem cvieća i bacio ga na 
dno rieke. Svaka latica je bila jedna uspo- 
mena. Svaka uspomena vjera u novi život. 
Dok je tužno šumila vrba, ja sam osjetio da 

si ti ušla u me i svoju misao nastanila u 
mome srdcu. Zato sam ljepši nego prije. Zato 
više volim nego prije. Zato me manje pre- 
2zirus + 

. Jednoga dana morao sam ostaviti obalu 
rieke. 

U tuđem gradu htio bih naći tvoj grob. 
Znam, da si u meni živa, ali bih htio potra- 
žiti mjesto gdje te ljudi mrtvu čuvaju, Idem 
od križa do križa. Sve tuđa imena. Grobovi 
šute, Ne poznaju me. 

. Ti ne bi šutjela. Tiho bi ini pričala o na- 
šim uspomenama, Ali svuda je muk. Čuju se 
samo moji koraci. Na dnu daleke rieke zlat- 
ne ribice slave rođeni dan svoje kraljice. 

U mojoj ruci vene krizantema... 

MRTVO TIELO 


Najviše boli, kad su hladni koje volimo. 
Ako pružena ruka ne osjeti stisak, gase se- 


nade. Kadkada mi se čini, da je to jedino 
njihovo pravo. 

Kako mnogo ima mrtvih tiela, a mi se va- 
ramo i smatramo ih živima, Od svih je naj- 
strašnija smrt koju ljubav ne može uzkrsnuti. 
Kako ima mnogo mrtvih tiela...! 

A mi se varamo, nosimo im bisere svoje 
duše i darivamo ih toplinom pogleda, -mi- 
sleći da će svaka njihova rieč biti nea 
Mrtva tiela nemaju duše. Ona imaju sebe.. 
Zato ne mogu razumjeti drhtaje, koje i im po- 
svećujemo, zato se čude kako možemo slu- 
žiti ljepoti... 

Mrtva tiela ne znaju o dubini bolova ni 
čarobnoj tajni odricanja i samoće. Mi ih ipak 
volimo, jer su ona tu da svojim neshvaćanjem 
daruju našoj duši saznanje i pomognu nam 
naći sebe. 


Tako boli, kad su hladni oni koje vo- 


limo... 

k ZADNJI ODLAZAK 


Stara vračara je gledala moje čelo, zgr- 
čenom rukom pogladila po njemu prosute , 
vlasi i rekla: 

— Bit će to u proljeće, kad se svibanj za- 


“kiti bielim cvietovima. 


Tko je staroj ženi odkrio moju tajnu čež- 
“nju za ljiljanima? 

Zašto i drugi ne znaju, da je za me svako 
proljeće jedan viek i zašto se čude mojoj 


“priči, da sam tako mnogo proživio? Oni ne 


znaju, da se na usamljenim šetnjama po za- 
«čaranoj šumi nalazi bogatstvo. . 

I najkraći put kroz ljepotu daje obilje 
“Života. U krošnji staroga hrasta našao sam 
«tajnu spoznaju stoljeća, a vodeni cviet mi je 
«odkrio priču o vječnoj mladosti, 

Svako proljeće za mene znači spremanje 
na odlazak. Čitavu mladost već čekam da 
procvjetaju moji ljiljani # zadnji put po- 
dem.. Kraj svakog bielog cvieta ja mislim 
zna njih i i pitam se je li došao moj čas. Tada 
"čujem tihi šapat da ljepota od ljubljenih 
Pe mnogo bolova, a moji su tek zapo- 

eli 

Svakog proljeća spremam se na odlazak. 
Da li ću u pravi čas naći nekoga da mu 
stisnem ruku i odam tajnu ljepote trpljenja? 
Da li će nečije oči prosuti suzna zrna tuge: 
za mojim odlazkom? 

Znam, tada nikoga neće biti. Svi će otići 
prije, a ja ću za njih prikazati ljepotu zad- 
njega časa... J 

Kad se svibanj. zakiti bielim CČvietovima,, 
doći će čas moga zadnjeg odlazka. Jedino 
duše ljiljana znat. će, da je umro čovjek, koji: 
ih je volio.. 

